Wessel en Ernest maak lamsrib op die vuur terwyl André en Mari lamsboud berei vir hul gaste. Jan en Runel maak rooiwyn-picanha.
WESSEL EN ERNEST SE RESEPTE
Ernest Nielsen en Wessel Vosloo
Sampioensous op die vuur
5 e botter, gesmelt in ’n potjie
1 k meel, stadig bygevoeg
1 pak gemengde sampioene
gebraaide ui, na smaak
melk en room soos benodig
Maak tradisionele witsous met die botter, meel, melk en room. Voeg die sampioene en gebraaide uie by en kook tot gaar.
Aartappelgebak op die kole in ’n potjie
10 middelmatige aartappels, klaar gekook
1 blok cheddarkaas
2 sakkies aartappelgebakpoeier
botter, meel en melk soos benodig
Braai die uie en salami saam in ’n pan. Maak ’n basiese witsous met botter, meel en melk. Voeg die cheddarkaas en die aartappelgebakpoeier by. Plaas die aartappels, dan die uie en salami en kaassous in lae tot die bestanddele opraak. Rasper kaas bo-oor en bak oor die kole.
2 pakke gemmerkoekies
Skil die patats en sny in wiele. Kook tot amper sag op die vuur. Gooi die water af. Smelt botter in die pot en voeg suiker by. Kook tot dik en voeg die gekookte patats by. Kook dit verder tot sag en stroperig. Krummel die koekies in groterige stukke in en voeg by net voor dit van die vuur af kom.
1 pak aarbeie
2 blokke fetakaas
Gooi die roketblare in ’n slaaibak. Sny die aarbeie in die helfte en voeg by. Sny die feta in blokkies en pak bo-op. Gooi balsemieke reduksie en gemaalde swartpeper oor.
2 potjies gerasperde beet
2 boksies framboosjellie
Dreineer die beet en plaas in ’n jellievorm. Maak die jellie aan volgens die boks se instruksies en gooi oor die beet. Plaas in die yskas tot gestol.
Room die botter en die suiker saam. Voeg die eier by en sif die meel en bakpoeier by. Meng die koeksoda saam met die melk en voeg by die mengsel. Gooi in potjie wat met botter gesmeer is. Bak oor die kole tot gaar.
ANDRÉ EN MARI SE RESEPTE
André en Mari
Stadig geroosterde Marokkaanse lamsboud
groot ontbeende lamsboud
Marineer die lamsboud oornag in ’n marinade wat uit olyfolie, balsemieke asyn, suurlemoensap, komyn, koljander, gemengde groen Italiaanse kruie, naeltjies en kaneel bestaan.
Braai die boud stadig vir ongeveer ’n uur en half oor matige kole. Die vleistemperatuur moet sowat 70 °C wees.
Laat rus vir 10 min en sny in skywe.
4 verskillende kase van jou keuse
Vul ’n ciabattabrood en vier verskillende geure kase van formaat. Ons het brie, roomkaas, mozzarella en cheddar gebruik.
Braai dit in ’n toeklaprooster stadig oor die kole.
Marineer die gesnyde aarbeie in balsemieke asyn en braai dan die aarbeie in ’n pan tot die balsemieke asyn verdik. Pak lae babaspinasie, biltong, avokadopeer en aarbeie in ’n mooi slaaibak.
Mediterreense gebakte groente
botterskorsie, in rowwe stukke gesny
Rooster die botterskorsiestukke, patat, rooi-uie, murgpampoentjie en aartappel met olyfolie en gemengde kruie in ’n platboomswartpot met die deksel op oor die kole tot sag maar nie pap nie.
Haal die deksel af en krummel fetakaas bo-oor. Rooster stadig vir nog 15 minute.
Geroosterde vrugtekebabs met heuning en kaas
pynappel, in stukke gesny
kase van jou keuse
Ryg stukke pynappel, aarbei, kiwivrug, perskes op ’n sosatiestokkie en laat lê in die sous van die ingelegde perskes gemeng met ’n bietjie soet brandrissiesous.
Braai totdat die pynappel begin karamelliseer.
Plaas die sosaties op ’n mooi bord en bedruip mildelik met heuning.
Bedien saam met ’n keur van kase van jou keuse en southappies.
JAN EN RUNEL SE RESEPTE
Jan en Runel
Rooiwyn-picanha en sampioensois
1,5 tot 2 kg picanha-steak
1 bottel Namaqua- droë rooiwyn
fyngekapte knoffel, na smaak
Marineer die steak in rooiwyn en knoffel vir drie tot vyf dae in die yskas. Draai daagliks om. Seël die vleis aan albei kante op ’n rooster oor baie warm kole. Verminder die kole of plaas die rooster hoër en braai vir 40 minute of tot verlangde graad van gaarheid. Sny in dun skyfies voor opdiening.
1 pakkie bruinsampioene
25 ml botter of olyfolie
Verhit olie in pan oor matige hitte. Braai die ui tot sag en voeg sampioene by. Braai vir ongeveer vyf tot 10 minute. Voeg room, sout en peper by en kook sonder die deksel tot die sous verdik.
Skep die sous op steak en geniet.
1 pakkie grondboontjiepasta
Sny die hoender in happiegrootte blokkies.
Meng die grondboontjiepasta, olyfolie, sout en peper en meng met die hoenderblokkies.
Marineer oornag in die yskas. Ryg die hoenderblokkies op sosatiestokkies en braai oor matige kole tot gaar.
kookolie vir braai van aartappels
Skil en was die aartappels. Droog die aartappels af. Vries die aartappels. Verhit kookolie tot baie warm. Voeg die gevriesde aartappels by en braai tot goudbruin.
Wenk: Die resep werk beter buite op die vuur as binne die huis, aangesien die aartappels die olie laat spat.
Gebraaide botterskorsie met bedruipsous
Sny die botterskorsie in 1 cm-skywe en plaas in kookwater vir 10 minute en dreineer.
3 ml sojasous
Meng al die bestanddele van die bedruipsous saam. Braai die botterskorsie oor matige kole. Draai gereeld om en bedruip gedurig met die sous. Braai die botterskorsie tot sag en bruin.
2 avokado’s in blokkies gesny
1 pakkie swartolywe
2 wiele fetakaas, in blokkies gebreek
4 murgpampoentjies, in die lengte deurgesny
4 skywe geskilde pynappel
Braai die murgpampoentjies en pynappelskywe oor matige kole en bestryk gereeld met olyfolie tot bruin gebraai. Verwyder van die hitte, laat dit afkoel en sny in kleiner porsies. Meng al die bestanddele, behalwe die slaaisous, saam. Gooi die slaaisous oor net voor opdiening.
Klits die eier en suiker goed saam tot lig en donsig. Voeg die meel, bakpoeier, koeksoda, sout, konfyt en asyn by en meng goed deur. Roer die melk by tot ’n gladde deeg. Gooi in ’n gesmeerde middelslag-gietyster pot. Plaas op sagte kole. Plaas ook ’n paar kole op die deksel. Monitor die hitte gereeld en voeg kole by soos benodig. Bak vir ongeveer 45 minute of tot toetspen skoon uitkom. Verhit res van bestanddele en gooi sous oor gaar, warm poeding. Sit voor met styfgeklopte room.